228 Memorari

Quilibet debet esse memor pertinencium ad seipsum, pertinencium ad proximum, pertinencium ad Deum. Quo ad se debet tria, scilicet, infirmitatem nature, ut sit caucior contra casum sicut transiens per lubricium passum, Eccli. 8[:6]: *Memento quoniam omnes in correptione sumus.*

Secundo, dampnositatem culpe, ut sit pronior ad penitendum, sicut mercator perpendens iacturam in rebus dolet, Apo. 2[:5]: *Memor esto unde excideris: age pœnitentiam*.

Tercio, vtilitatem penitencie, ut sic fit soluicior ad operandum, nam formica prouidet sibi in estate contra hyemen, Eccli. 14[:12]: *Memor esto quoniam mors non tardat*. Et Eccli. 7[:40]: *Memorare novissima tua, et in æternum non peccabis*. Et Eccle. 11[:8]: *Si multis annis vixerit homo, meminisse debet tenebrosi temporis*, etc.

¶ Item, memorari debet homo quo ad proximum probitatem bonorum ad mutandum, sicut miles recolere debet valorem parentum, 1 Macc. 4[:9]: Memores estote quoniam *salvi facti sunt patres nostri*.

Secundo, fatuitates malorum ad detestandum, Luc. 17[:32]: *Memores estote uxoris Lot*.

Tercio, egestatem pauperum ad succurrendum, siue egeant in mundo, sicut auis reminiscitur pullorum indigencium, Gal. 2[:10]: *Tantum ut pauperum memores essemus*. Siue egeant in purgatorio, secundum illud Eccli. 38[:23]: *Memor esto judicii mei: sic erit et tuum*.

Tercio, memorari debet homo quo ad Deum eius mandata ad faciendum, Psal. [102:18]: *Memores sunt mandatorum ipsius ad faciendum ea*. Obliuio enim causat remissionem, memoria excitat obedienciam, Num. 15[:39]: Si non, *sequantur cogitationes suas*. Sed magis sunt memores mandatorum Dei. Hic dicit Augustinus in *Sermone de innocentibus*, hac animaduersione percutitur peccator, ut moriens obliuiscatur sui, qui dum viueret oblitus est Dei.

Secundo, eius beneficia ad regraciandum. Nam canis applaudens vni beneficio lucratur aliud, Psal. [76:4]: *Memor fui Dei, et delectatus sum*. Horum beneficorum primum consistit in causa communione hominis, cui dedit Deus totum simile, quod reliquis creaturis per preces habet. Enim homo secundum Gregorium in *Homilia*, esse cum lapidibus, viuere [cum] arboribus, sentire cum animalibus, intelligere cum angelis, Psal. [76:12]: *Memor fui operum Domini, quia memor ero ab initio mirabilium tuorum*. In hominis redempcione, sic puer bonus recolit dolores matris eum parturientis, mee abscincii et felleis.

Tercio, in Christi resurrection, sicut nepos prelati sperat promoneri in prelati promocione, [2] Tim. 2[:8]: *Memor esto Christum resurrexisse a mortuis*.

Quarto, in discrecione iudicii, nam latro timore iudicii proicit rem furtiuam, Eccli. 30[:17]: *Est mors quam amara*. Est memoria tua homini iusto patem habent Judi, set et Psal. [118:52]: *Memor fui judiciorum tuorum a sæculo, Domine*.